
R E F E R A T   D E   A P R O B A R  E
privind aplicarea măsurilor de anulare a accesoriilor aferente obligațiilor bugetare principale, datorate bugetului local al Municipiului Brad,
 restante la data de 31 august 2024 inclusiv și aprobarea 
procedurii de acordare a acestora



	În conformitate cu prevederile art. X, coroborat art. II – IX  din O.U.G. nr. 107/2024 pentru modificarea și completarea Legii nr. 227/2015 privind Codul Fiscal, consiliile locale pot adopta hotărâri privind aplicarea măsurilor de anulare a accesoriilor aferente obligațiilor bugetare principale, datorate bugetului local, restante la data de 31 august 2024 inclusiv.
Prin aceeași hotărâre se aprobă și procedura de acordare a acestora.
Măsurile de anulare a accesoriilor se aplică pentru toate categoriile de debitori, cum ar fi persoanele fizice sau juridice, de drept public sau privat, asocieri și alte entități fără personalitate juridică, persoane fizice care desfășoară activități economice în mod independent sau exercită profesii liberale. 
Prin obligație bugetară se înțelege obligația de plată a oricărei sume care se cuvine bugetului local individualizată în titluri executorii emise potrivit legii, existente în evidența organului fiscal, în vederea recuperării.
Conform prevederilor art. 1 alin (2)  din Ordonanța de Urgență nr. 107/04.09.2024 pentru modificarea și completarea Legii nr. 227/2015 privind Codul fiscal, precum și pentru instituirea unor măsuri fiscale, prin obligații bugetare principale restante la data de 31 august 2024 inclusiv se înțelege:
a) obligații bugetare pentru care s-a împlinit scadența sau termenul de plată până la data de 31 august 2024 inclusiv. Sunt considerate obligații bugetare principale restante și obligațiile bugetare principale datorate de debitorul aflat în insolvență pentru care s-a împlinit scadența până la data de 31 august 2024 inclusiv, independent de existența unui tabel de creanțe sau a unui program de plată a creanțelor;
b) diferențele de obligații bugetare principale stabilite prin decizii de impunere comunicate până la data de 31 august 2024 inclusiv, chiar dacă pentru acestea nu s-a împlinit termenul de plată prevăzut la art. 156 alin. (1) din Legea nr. 207/2015 privind Codul de procedură fiscală, cu modificările și completările ulterioare, precum și diferențele de obligații bugetare principale aferente perioadelor fiscale de până la data de 31 august 2024 inclusiv, stabilite de organul fiscal local prin decizie de impunere emisă și comunicată până la data intrării în vigoare a Ordonanței de urgență a Guvernului nr. 107/2024, ca urmare a unei inspecții fiscale;
c) obligațiile bugetare principale aferente perioadelor fiscale de până la data de 31 august 2024 inclusiv, stabilite prin decizie de impunere emisă din oficiu de organul fiscal sau prin declarație de impunere depusă cu întârziere de către contribuabil, în perioada cuprinsă între 1 septembrie 2024 și data depunerii cererii de anulare a accesoriilor inclusiv;
d) alte obligații de plată individualizate în titluri executorii emise potrivit legii și existente în evidența organului fiscal în vederea recuperării la data de 31 august 2024 inclusiv, precum și obligațiile bugetare principale stabilite de alte organe decât organele fiscale, aferente perioadelor fiscale de până la data de 31 august 2024, transmise spre recuperare organelor fiscale în perioada cuprinsă între 1 septembrie 2024 și data depunerii cererii de anulare a accesoriilor inclusiv.
Nu sunt considerate obligații de plată restante la data de 31 august 2024 inclusiv:
a) obligațiile bugetare pentru care s-au acordat și sunt în derulare înlesniri la plată, potrivit legii, la data de 31 august 2024 inclusiv;
b) obligațiile de plată stabilite în acte administrative a căror executare este suspendată în condițiile legii la data de 31 august 2024 inclusiv.
Sunt considerate restante la data de 31 august 2024 inclusiv și obligațiile de plată care, la această dată, se află în oricare dintre situațiile prevăzute la lit. a) și lit. b) iar ulterior acestei date, dar nu mai târziu de data de 25 noiembrie 2024 inclusiv, înlesnirea la plată își pierde valabilitatea sau, după caz, încetează suspendarea executării actului administrativ fiscal. În cazul prevăzut la lit. b), debitorii pot renunța la efectele suspendării actului administrativ fiscal pentru a beneficia de anularea accesoriilor. In acest caz, debitorii trebuie să depună o cerere de renunțare la efectele suspendării [image: ]actului administrativ fiscal până la data depunerii cererii de anulare a accesoriilor inclusiv.
Scopul instituirii acestor facilități este determinat de stimularea conformării contribuabililor la plata obligațiilor fiscale, revitalizarea și evitarea deschiderii procedurii insolvenței, maximizarea încasărilor bugetare și diminuarea arieratelor la bugetul local .
Anularea accesoriilor aferente obligațiilor bugetare restante la data de 31 august 2024 inclusiv se va face în condițiile stabilite de Procedura de acordare a acestora.
În contextul celor de mai sus am inițiat proiectul de hotărâre prin care am propus aplicarea măsurilor de anulare a accesoriilor aferente obligațiilor bugetare principale, datorate bugetului local al Municipiului Brad, restante la data de 31 august 2024 inclusiv și aprobarea procedurii de acordare a acestora și îl supun spre dezbatere și aprobare plenului Consiliului Local al Municipiului Brad în forma prezentată. 
	  Invoc în susţinerea propunerii mele prevederile art. XVII coroborat cu prevederile  art. II - IX din  O.U.G.  nr. 107/2024 pentru modificarea şi completarea Legii nr. 227/2015 privind Codul fiscal, precum şi pentru instituirea unor măsuri fiscale  precum și  ale art. 2 pct. 58, art. 5 alin. (1) și art. 28 alin. (3) din Legea nr. 273/2006 privind finanțele publice, actualizată.

